શીર્ષક: ક્રૂડઑઇલના ઉત્પાદકોની મનમાની સામે ભારત-ચીન એકજૂટ થશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
એક તરફ ક્રૂડઑઇલ સપ્લાય કરતા દેશો તરફથી સપ્લાય પણ ઓછી હોવાને કારણે ક્રૂડના ભાવ વધી ગયા છે. 

જ્યારે બીજી તરફ એશિયન દેશો પર તેની બેવડો માર પડી રહ્યો છે. 

'ઓપેક' એશિયન દેશો પાસેથી પ્રતિ બેરલે ત્રણથી ચાર ડૉલર વધુ ભાવ વસૂલે છે.  

60 ટકા ક્રૂડઓઇલ માટે ઓપેક પર નિર્ભરતા

ભારત તેના ઇંધણની જરૂરિયાત પૂરી કરવા માટે 80 ટકા ક્રૂડઑઇલની આયાત કરે છે. 

જ્યારે ચીન 50 ટકા, જાપાન અને દક્ષિણ કોરિયા 100 ટકા ક્રૂડઑઇલની આયાત કરે છે.

એપ્રિલ 2018માં ભારતે 45.1 લાખ બેરલ ક્રૂડઑઇલ ખરીદ્યું હતું. જે ગત વર્ષની સરખામણીએ 2.5 ટકા વધારે છે.

એટલે કે ભારતમાં ક્રૂડઑઇલની માગ વધી રહી છે.

શું તમે આ વાંચ્યું?

ભારત જે દેશો પાસેથી ક્રૂડઑઇલની આયાત કરે છે તેમાં ઇરાક, ઈરાન, સાઉદી અરેબિયા, વેનેઝુએલા સામેલ છે. આ તમામ ઓપેકના સભ્યો દેશો છે.

આ દેશ ભારતની જરૂરિયાતના 60 ટકા સપ્લાય પૂરી પાડે છે પણ તેના પર અલગથી 'એશિયન પ્રીમિયમ' લગાવે છે.

એટલે એશિયન દેશો પાસેથી તેઓ પ્રતિ બેરલ ત્રણથી ચાર ડૉલર વધુ ભાવ વસૂલે છે.

'ઓઇલ બાયર્સ ક્લબ'નો નવો વિચાર

ક્રૂડઑઇલની વધતી કિંમતો અને ઓપેક દેશોની મનમાનીને પહોંચી વળવા ભારતે ચીન સાથે મળીને ઑઇલ બાયર્સ ક્લબ બનાવવા ચર્ચા કરી છે.

જેથી ક્રૂડઑઇલ નિકાસ કરતા દેશો સાથે ક્રૂડની કિંમત મામલે ભાવતાલ કરી શકાય.

સાથે સાથે ઑઇલ બ્લોકમાં ઓપેકનું વર્ચસ્વ ઓછું કરવા માટે એમેરિકા પાસેથી વધુ ક્રૂડઑઇલ મંગાવી શકાય.

એનર્જી મામલાના નિષ્ણાત અને ભારતીય જનતા પાર્ટી સાથે જોડાયેલા નરેન્દ્ર તનેજા કહે છે, "ક્રૂડની આયાત કરતા દેશોમાં ભારત, ચીન, દક્ષિણ કોરિયા અને જાપાન મોખરે છે. ઓપેક પાસેથી તેમની ક્રૂડની આયાત સતત વધી રહી છે."

"આથી ભારત ચીન સાથે મળીને મોટા પાયે ક્રૂડઑઇલ કરતા દેશોની ક્લબ બનાવવા માગે છે."

"આ ક્લબ ઈરાન, સાઉદી અરેબિયા, ઇરાક અને રશિયા જેવા દેશો સાથે ભાવતાલ માટે વાટાઘાટો કરશે."

ઓપેક શું છે?

ઓપેક એટલે કે ક્રૂડઑઇલની નિકાસ કરતા દેશોનું સંગઠન. જેની સ્થાપના 1960માં કરવામાં આવી હતી.

14 દેશો આ સંગઠનમાં સામેલ છે. આ તમામ દેશો એક મંચ પર એટલા માટે આવ્યા કેમ કે તેઓ સપ્લાય પર નિયંત્રણ રાખી શકે અને તેમની મરજી મુજબ ભાવ નક્કી કરી શકે.

ઓપેક સંગઠનમાં ઈરાન, ઇરાક, કુવૈત, સાઉદી અરેબિયા, વેનેઝુએલા, કતાર, ઇન્ડોનેશિયા, લીબિયા, સંયુક્ત આરબ અમીરાત, અલ્જીરિયા, નાઇઝીરીયા, ઇક્વાડોર અને અંગોલાનો સમાવેશ થાય છે.

'ઑઇલ બાયર્સ ક્લબ' બની શકશે?

નરેન્દ્ર તનેજાએ કહ્યું,"ક્રૂડની...